అంతర్జాతీయ జిమ్నాస్టిక్ సమాఖ్య (FIG) నిబంధనల ప్రకారము రిధమిక్ జిమ్నాస్టిక్స్ లో కేవలము స్ర్తీలు మాత్రమే పాల్గొనాలి. ఈ క్రీడాంశంలో బాలెట్, జిమ్నాస్టిక్స్, నృత్యము, ఉపకరణాలతో చేసే విన్యాసాలు ఉంటాయి. ఈ అంశంలో ఐదు వేరు వేరు విభాగాలలో వేరు వేరు ఉపకరణాలతో క్రీడాకారుల ప్రదర్శన ఆధారంగా మూల్యాంకణం చేయబడును. ఈ ఉపకరణాలు బంతి, రిబ్బను, వలయాకారపు చట్రము (హూప్), దుడ్డు కర్రలు (clubs), తాళ్ళు / మోకులు, వీటిని ఉపయోగించి కళాసౌందర్యాత్మకమైన ప్రదర్శనలు చేయవలసి ఉంటుంది. ఈ ప్రదర్శనలు వ్యాయామముల వలె కాకుండా కళాసౌందర్యపోషకంగా ప్రదర్శించగలగాలి. ఈ అంశంలో వ్యక్తిగతంగా నే కాకుండా 5 మంది సభ్యులతో కూడిన బృందంగా కూడా పోటీపడవచ్చు. సభ్యులు 5 ఉపకరణాలనుండి తమకు ఇష్టమైన ఏదో ఒక ఉపకరణాన్ని ఎంచుకొని ఈ ప్రదర్శనలో పాలుపంచుకోవచ్చు. లయబద్దమైన అభ్యాసముతో చేయబడే ఈ ప్రదర్శనల మూల్యాంకనము గరిష్టంగా 30 పాయింట్ల వరకు ఉండవచ్చు. సంగీతం, నాట్యమునకు కూడా మూల్యాంకనము ఉంటుంది. ఈ మూల్యాంకనము, క్రీడాకారుల ప్రదర్శనలోని కష్టతరమైన భంగిమల మూల్యాంకన తో కూడిన సగటు మూల్యాంకనము ను తుది మూల్యాంకనమునకు కూడిక చేసి జట్టు లేదా వ్యక్తిగత ప్రదర్శన యొక్కు తుది మూల్యాంకనను లెక్కిస్తారు.

అంతర్జాతీయ జిమ్నాస్టిక్ పోటీలు స్త్రీ పురుషుల కొరకు సీనియర్, జూనియర్ విభాగాలలో నిర్వహించబడును. జూనియర్ విభాగంలో 16 సంవత్సరాల కంటే తక్కువ వయసున్న క్రీడాకారులు పాల్గొంటారు. సీనియర్ విభాగంలో 16 సంవత్సరాల పైబడిన వయస్సు కల క్రీడాకారులు పాల్గొంటారు. సాధారణంగా రష్యా, యూరోపియన్ దేశాలలోని జిమ్నాస్టిక్ క్రీడాకారులు చాలా చిన్న వయస్సు నుంచే శిక్షణ ప్రారంభించి 15-19 సంవత్సరాల వయస్సుకు చేరుకొనేసరికి తమ అత్యుత్తమ ప్రతిభను అందిపుచ్చుకుంటారు. జిమ్నాస్టిక్ క్రీడలలో అత్యున్నత క్రీడాపోటిలు అనదగ్గవి ఒలింపిక్ క్రీడలు, , , , 


ఫ్లోర్
లయబద్దమైన (రిధమిక్) జిమ్నాస్టిక్స్
త్రాడు ఎక్కుట
పారలల్ బార్స్